**JÄSENTIEDOTE 6/2020**

Tervehdys Autojoukkojen Helsingin killan jäsen

**KAARTIN JÄÄKÄRIRYKMENTIN SOTILASVALA JA -VAKUUTUS 14.8.**

Seuraa Kaartin Jääkärirykmentin sotilasvalaa- ja -vakuutusta Livelähetyksenä klo 10.50 alkaen osoitteessa <https://maavoimat.fi/kaartin-jaakarirykmentti>

Sotilasvakuutus klo 11.00 ja sotilasvala klo 11.30.

Tiedot tapahtumasta joukko-osaston verkkosivulla: <https://maavoimat.fi/tapahtumat/2020-08-14/kaartin-jaakarirykmentin-sotilasvala-ja-vakuutus>

**TUTUSTUMINEN ELISA YHTIÖN PUHELINMUSEOON 25.8. KLO 14.00**

Puhelinmuseo vierailu toteutetaan 25.8. klo 14.00. Osoite on Runebergin katu 43, Helsinki. Kokoontuminen klo 13.50 mennessä. Huom max henkilömäärä on 20 henkeä, joten ilmoittaudu ajoissa. Ilmoittautuminen kuitenkin viimeistään 21.8. mennessä toimisto@ajhk.fi tai 0504654088 (Wigren). Maksu 5 euroa/hlö käteisellä maksetaan paikan päällä. TERVETULOA, vielä ehtii mukaan. Kilta on varannut osallistujille kasvosuojat, käytetään tarvittaessa.

**HIETANIEMEN HAUTAUSMAAN OPASTETTU ERIKOISKIERROS 9.9. KLO 11.00**

Hietaniemen hautausmaan opastettu erikoiskierros toteutetaan 9.9. klo 11.00 alkaen. Aluksi meillä on omakustanteinen lounas ravintola Kaartissa. Samalla kuulemme muutaman sanan Autolinnan toimijoiden vuoden kulusta. Lounaan jälkeen siirrymme tarvittaessa kimppakyydeillä Hietaniemen hautausmaan uudelle kappelille, Hietaniemenkatu 20. Opastettu kierros alkaa klo 13.00. Oppaana meillä on kiltamme tukija, kiltaveli ja auktorisoitu opas Pekka Lehtiö. Mikäli olet jo ollut aiemmin Hietaniemen kierroksella kannattaa osallistua, koska tämä kierros on erilainen. Kierroksella on tavoitteena löytää myös yhtymäkohtia perinnejoukkojemme henkilöstöön. Kilta osallistuu kierroksen kustannuksiin. Osallistujilta peritään osallistumismaksuna 5,00 euroa/hlö, joka maksetaan paikan päällä käteisellä. Ilmoittautuminen viimeistään 6.9. mennessä toimisto@ajhk.fi tai 0405643295.

**MUUTOS SÄÄNTÖMÄÄRÄISEEN SYYSKOKOUKSEEN JA ESITELMÄÄN 13.10. 2020 KLO 17.30**

Kutsu sääntömääräiseen syyskokoukseen 13.10.2020 klo 17.30. **Aiemmista tiedoista poiketen kokous pidetään ravintola Kaartissa, Pohjoinen Hesperiankatu 33 A.** Kätellään Killan säännöissä mainitut asiat.

**Ennen kokousta tervetuloa yhteiselle omakustanteiselle myöhäiselle lounaalle (päivällinen) klo 16.00 alkaen. Oma tila varattuna ravintolasta. Tuttuun edulliseen hintaan. Lounaan yhteydessä rav Kaarti kertoo kokemuksistaan ja varautumisestaan Covid-19 pandemiaan.** Kokouksen jälkeen n. klo 18:15 alkaa mielenkiintoinen esitelmä sotilasheraldiikasta pääaiheena sotilasliput. Kokouksen jälkeen on myös kahvitus killan kustantamana. Esitelmän pitäjänä on Hannu Hillo. Kiltatuotteita on ostettavana kokouksen yhteydessä. TERVETULOA.

**SANTAHAMINAN ALUE**

Pandemiarajoituksiin ei ole tullut muutoksia Santahaminan alueeseen pääsyyn liittyen, joten killan tapahtumien järjestämiseen Santahaminassa ei ole lähiaikoina mahdollisuuksia. Seuraa killan kotisivuja, jossa tiedotamme tilanteen kehittymisestä. Tulemme lähettämään asiasta myös sähköpostitiedotteen jäsenille tilanteen muuttuessa.

**KILTATUOTTEET**

Muistathan kiltatuotteemme. Kuvat ja hinnat tuotteista ovat killan kotisivuilla. Tuotteita voi tilata myös puhelimitse numerosta: 040 5045133. Kiitos.

**Sinnitellään ja pidetään lippu korkealla.**

**Autojoukkojen Helsingin kilta - Vahvasti nykyajassa - Autopataljoonan ja Autolinnan perinteiden vaalija.**

JOHTOKUNTA